SUID-AFRIKAANSE RADIOLIGA 
SARLNUUS SONDAG 19 OKTOBER 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat die Gizmo Amateur Radio Forum moet aankondig dat 
Willem van Zyl, ZSION, op Vrydag 10 Oktober, in die ouderdom van 74 jaar, 
stil sleutel geraak het. Willem was vir meer as 50 jaar `n radioamateur en vir 
baie jare lid gewees van die SARL. 


SARL-nuus spreek sy medelye uit teenoor sy familie en vriende. 
(POUSE). 

In die nuus vandag; 

NUUT OP DIE SARL SE WEBWERF 

NASIONALE AMATEURRADIOSENTRUM - OOP OGGEND 
SAATI ALGEMENE JAARVERGADERING 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 
Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 


later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede. 
NUUT OP DIE SARL SE WEBWERF 


Die webwerf van die SARL spog nou met `n redelik omvattende databasis van 
ouderdom en waarde van amateurradiotoerusting. Met `n maklik bruikbare 
tussenvlak kan u nou die benaderde ouderdom van 'n stel vasstel sowel as die 
prys van nuwe of gebruikte stelle bepaal of invoer. 


Wanneer die databasis meer omvattend raak, sal dit 'n bruikbare gids vir Suid- 
Afrikaanse radioamateurs wees om die waarde van toerusting te bepaal. Tot 


datum was die enigste beskikbare inligting in oorsese webtuistes in ander be- 
taalmiddels. Hierdie is `n eerste in Suid-Afrika. 


Data beskikbaar in die databasis sluit in: jaar van aankoop, of die item nuut of 
gebruik was, toestand indien gebruik en natuurlik die aankoopkoste. 


Die databasis word stadig opgebou met die hulp van besoekers aan die webwerf. 
Ons moedig u aan om die databasis te besoek en by te dra tot die inligting oor 
stelle wat u met verloop van tyd aangeskaf het. 


NASIONALE AMATEURRADIOSENTRUM - OOP OGGEND 


Die volgende oop dag by die Nasionale Amateurradiosentrum by Sentek in Ra- 
diokop, gaan weereens `n baie interessante oggend wees. 


Daar gaan 'n uitstalling wees van praktiese stelle wat gekoop en van die grond af 
opgebou kan word - met ander woorde, `n bousteloggend. Dit sluit in kragbronne 
asook allerlei ander projekte wat self gebou kan word. 


In samewerking met Gilles, ZR6GDCO, wat die oggend reël, gaan `n vervaardiger 
van sulke stelle, hul produkte ten toon stel asook vrae beantwoord oor wat 
anders deur hulle voorsien kan word. 


Soos gewoonlik, sal die kantoor ook oop wees om @SL-kaarte af te haal. Kom 
spandeer 'n oggend met ons tussen vriende. Die ZSGOF gedenkradiokamer sal 
ook oop wees. 


Die sentrum sal vanaf ongeveer 09:00 oopgestel wees en almal is welkom om ʼn 
draai daar te maak. Die uitstalling sal van 10:00 tot 12:00 uur middag oop wees. 


Onthou, Saterdag 1 November. 

REGSTELLING AAN SARL HEF GG-KOMPETISIEUITSLAG 

Die volgende regstelling moet gemaak word aan die uitslag van die 2008 SARL 
HF GG-kompetisie. Die logstaat van Vidi, ZS1EL, is betyds ontvang. Vidi het 
170 punte behaal en dit plaas hom saam met Alan, ZS1AAX, in die gesamentlike 
tweede plek. Wel gedaan aan al die deelnemers. 


KOMMENTAAR OP DIE KWESSIE VAN BEHOUD VAN GG IN DIE VSA 


Die volgende is interessante kommentaar verkry uit die nuusbrief van die ARRL 
van 'n week gelede betreffende die behoud al dan nie van GG as `n lisensievereiste 
in die VSA: 


Beskrywende GG as “die suiwerste, mees akkurate, doeltreffende, betroubare en 
ekonomiese vorm van radiokommunikasie ooit bedink,” versoek Frank Napurano, 
K2OKA, die FCO om die 5 wpm vereiste te behou “in belang van publieke 
veiligheid, die behoud van 'n radiokuns en as `n huldeblyk ter ondersteuning 
van `n hoogs op prys gestelde en gerespekteerde roeping.” 


Daar is baie waarheid verskuil in hierdie enkele sin. 


738 MAGAZINE Sê “73 EN ORT” 


Hierdie nuusitem is ook verkort uit verlede week se nuusbrief van die ARRL. 


Na, voltooiing van 43 jaar van publikasie sê die tydskrif 73 Amateur Radio Today 
totsiens. Volgens die selfgenoemde “E1 Supremo en Stigter” Wayne S. Green IT, 
W?2NSD, dit was eenvoudig 'n saak van ekonomie. 


Die tydskrif was 'n pionier bevorderaar van ESB, FM, vaste staat maklike kon- 
stuksieprojekte en die interkoppeling van persoonlike rekenaars en amateurra- 
dio. 


Tydens die piek van sy populariteit in die 1970's en 1980's het individuele uit- 
gawes meer as 300 bladsye van advertensies, artikels en kommentaar bevat. In- 
leidend tot elke uitgawe was Green se onverbeterlike “Never Say Die”— party sou 
sê nimmereindigende —hoofartikel waarin hy byna nooit `n geleentheid laat ver- 
bygaan het om die ARRL en sy tydskrigmededingers by te kom vir hul gewaande 
tekortkomings nie. 


OST se redakteur Steve Ford, WBS8IMY, het gesê 73 het sy eerste artikel in die 
1970's gepubliseer. “Ek was bedroef om te verneem dat se verskyning gestaak 
is. Wayne se opgewondenheid oor die groeiende amateur FM-herhalerverskynsel 
was toentertyd aansteeklik.” 


SAATI ALGEMENE JAARVERGADERING 


Die Suid-Afrikaanse Amateur Tegnologie-Instituut (SAATT) het op Saterdag die 
11de Oktober sy algemene jaarvergadering gehou. 

Behalwe die amptelike besigheid wat verrig moes word, is daar interessante 
tegniese demonstrasies gehou wat tydens die daaropvolgende sosiale geselligheid, 
in diepte bespreek is. Die demonstrasie van 9600 baud pakketwerking het veral 
baie belangstelling gewek. 


Die lede van die nuutverkose bestuurspan is soos volg: President: Louis Kruger, 
ZROABC; Sekretaris: Richard Peer, ZR6CK; Tesourier: Egbert Begeman, 
ZSGAZG; Ander bestuurslede: Ams Amsega, ZS6YV, Barrie van Zyl, ZR6BV7Z, 
Gawie Basson, ZR6GJJ, Mario Karny, ZS6KM, en Fritz Sutherland ZS6GASF. 


Behalwe vir SAATI-lede is die vergadering ook bygewoon deur heelwat besoek- 
ende amateurs, beide die met `n hoogs tegniese inslag en die wat minder tegnies 
georiënteerd is maar belangstel in nuwe bedryfsmodusse. Daar is in `n goeie 
gees, heelwat geredekawel oor SAATI se toekomsstrategie. Alhoewel SAATI 
finansieel baie gesond daar uitsien, is die bestuur nogtans bekommerd oor die 
tekort aan jonger, tegnies georiënteerde lede. Daar is gevind dat die nuwe klub- 
huis in Alkantrand, wat SAATT met twee amateurrasieklubs deel, `n baie besliste 
aanwins vir die organisasie is. 


Indien u belangstel in die aktiwiteite van SAATI, skakel met Ams, ZS6YV, op 
012 664 3629 of met Fritz ,ZSGASF, op 012 997 1114 of op 083 304 0028 of stuur 
e-pos na zs6asf@icon.co.za. 


CENTURION ARK NOV VERGADERING 


Die komitee van die Centurion Amateurradioklub rig `n versoek dat alle ou en 
huidige klublede die klub se volgende maandvergadering op 1 Nov om 14:00 sal 
bywoon te Wierdapark Scoutsaal wat gelee is op die hoek van Willem Botha- 
en Springbokstrate, Wierdapark. 


DATUMS OM TE ONTHOU 


Spesiale geleentheidstasie GBSORAEN 20 tot 31 Oktober. Die afsnydatum vir 
ledegeldhernuwings is nou 31 Oktober. NARS oop oggend op 1 November. 
Maandvergadering van die Centurion Amateurradioklub op 1 November. 


Dit bring ons dan aan die einde van hierdie bulletin wat saamgestel is deur 
George, ZSONE, en gelees deur ...... vanuit .......... AS 'n diens aan radioama- 
teurs, kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


